PSTC อ่วม! Q2/58 พลิกขาดทุน 9.13 ลบ. หลังค่าใช้จ่ายพุ่ง รายได้หด
PSTC งบฯ Q2/58 พลิกขาดทุน 9.13 ลบ. จากมีกำไร 9.13 ลบ. เมื่อปีก่อน หลังค่าใช้จ่ายพุ่ง รายได้การขายและบริการหด
ขณะที่ช่วง 6 เดือนแรกมีผลขาดทุนสุทธิ 11.35 ลบ. จากมีกำไร 14.57 ลบ. เมื่อปีก่อน
14 ส.ค. 2558

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 9.13 ล้านบาท หรือขาดทุนสุทธิ 0.004 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 7.50 ล้านบาท หรือมีกำไรสุทธิ 0.004 บาทต่อหุ้น
ขณะที่ผลการดำเนินงานช่วง 6 เดือนแรกมีผลขาดทุนสุทธิ11.35 ล้านบาท หรือขาดทุนสุทธิ 0.005 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 14.57 ล้านบาท หรือขาดทุนสุทธิ 0.008 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากรายได้จากการขายและบริการลดลง 34.47% เนื่องจากการชะลอการจัดซื้อจัดจ้างของหน่วยงานภาครัฐ ส่งผลกระทบต่อเป้าการขายของบริษัท
ขณะที่รายได้จากการขายไฟฟ้าลดลง 9.16% อีกทั้งบริษัทมีค่าใช้จ่ายในการบริหารเพิ่มขึ้น 43.79% เนื่องจากบริษัทรับพนักงานเพิ่มขึ้นเพื่อรองรับการขยายตัวธุรกิจผลิตไฟฟ้าจากพลังงานทดแทน